Allerede i 1888 ble det søkt om å anlegge hjelpekirkegård i Torjulvågen, på grunn av avstanden til Tingvoll kirke og fordi kirkegården der var i ferd med å bli for liten, men søknaden ble ikke anbefalt. I 1900 ble det søkt på nytt, men kommunen tok forbehold om at den ikke måtte påføres utgifter, noe som forsinket arbeidet. Først i 1905 kom man til enighet om saken, og gravlunden ble innviet 19. september 1906. Presten ble ved kgl.res. av 30.12.1905 pålagt å foreta formell jordfesting på stedet to ganger i året. Gravlunden ble utvidet i 1971.